《西江月·时序去如流矢》
宋代·陈德武

时序去如流矢，人生宛如飞蓬。石湾江上又逢冬。且喜一场初动。但见堪舆杳杳，更连山水重重。凄凉云物雨濛濛。惟足睡中归梦。

作者简介：陈德武（生平不详）三山（今福建福州）人。有《白雪遗音》一卷。其《望海潮》词云：“之官路远，篙师又促旧航。”又同调云：“三分春色，十分官事。”盖尝出仕，道经钱塘、桂林、睢宁、浔阳等地。余皆不详。